

# JÕELÄHTME VALLAVALITSUS

Keskkonnaamet

Transpordiamet

Maa- ja Ruumiamet

Riigimetsa Majandamise Keskus 14.01.2025 nr 6-4/212

**Ruu küla Seene ja Kõrre maaüksuste detailplaneering**

Informeerime Teid Jõelähtme Vallavolikogu 12.12.2024 otsusega nr 221 kehtestatud Ruu küla Seene ja Kõrre maaüksuste detailplaneeringust.

Ruu küla Seene ja Kõrre maaüksuste detailplaneeringukoostamine algatati Jõelähtme Vallavolikogu 15.12.2022 otsusega nr 93.

Planeeringuala hõlmab Ruu küla Seene (katastritunnus 24504:008:0239) ja osaliselt Kõrre maaüksust (katastritunnus 24504:008:0233). Detailplaneeringuga nähakse ette kinnistute jagamine elamumaa sihtotstarbe kruntideks ning kavandatavatele elamumaa kruntidele ehitusõiguse ja hoonestustingimuste määramine üksikelamute, ridaelamute ja abihoonete rajamiseks, kruntide juurdepääsude ja tehnovarustuse lahenduse kavandamine ning keskkonnatingimuste seadmine planeeringuga kavandatu elluviimiseks.

Detailplaneeringuga tehakse ettepanek kehtiva üldplaneeringu muutmiseks elamumaa kruntide suuruse ja elamute vahelise kauguse osas. Üldplaneeringu muutmine on põhjendatud, kuna piirkonna olemasoleva asustusstruktuuri moodustavad Kõrre kinnistu detailplaneeringuga moodustatud elamumaa kinnistud suurusega 2000 – 3500 m2 ning elamud asetsevad üksteisele lähemal kui 50 m. Uute elamute kavandamine olemasolevasse kvaliteetsesse keskkonda ja olemasoleva asustuse tihendamine on kehtiva maakonnaplaneeringu ja koostamisel oleva Jõelähtme valla üldplaneeringu üheks eesmärkidest ning arvestab valla üldiste arengusuundadega. Planeeringuala paikneb elamupiirkonnas, kus planeeringuga kavandatu sobitub olemasolevasse keskkonda ning järgib varem kujundatud asustusstruktuuri ja hoonestuslaadi. Tegemist on varemplaneeritud elamugrupi laiendamisega, kus kõik vajalik teenindav taristu on kättesaadav.

Kehtestamise otsusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(allkirjastatud digitaalselt)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)